Canned Heat (שיר)

"Canned Heat" (בעברית: "חום משומר") הוא הסינגל השני של להקת הפאנק הבריטית ג'מירוקוואי מאלבומם הרביעי Synkronized משנת 1999. עם שחרורו ב-24 במאי 1999, הפך הסינגל להיות השני שלהם שמגיע למקום הראשון במצעד שירי הדאנס קלאב בארצות הברית, והגיע למקום הרביעי במצעד הסינגלים הבריטי. הקליפ לשיר בוים בידי יונס אקרלאנד (Jonas Åkerlund).

שחרור השיר
על פני השחרורים המרובים של השיר כסינגל, קיימים 2 בי-סייד. "Wolf in Sheep's Clothing" הוא פאנק אינסטרומנטלי שכולל אינטרו של שני פעימות תופים שנמשך כ-1.5 שניות ואז נכנס למנגינה מונעת בס חזק וחוזר על עצמו (שמזכיר מאוד את Stayin' Alive של הבי ג'יז). אפקטים רבים של אורגן משמשים לאורך 4 דקות השיר. השיר נכנס לקטע של כלי הקשה החל מדקה 3:07 ונמשך לשארית השיר, ומתפוגג לאט מדקה 3:45. השיר שוחרר במקור כחלק מאלבום הצדקה "No Boundaries: A Benefit for the Kosovar Refugees" משנת 1998 לפני שנכלל בסינגל זה. הוא גם זמין בחלק מהמהדורות של האלבום Synkronized, כשהוצאת הדיסק הכפול האוסטרלי היא דוגמה לכך. המיקס של קלינגטון לסינגל Deeper Underground כלול במהדורה השנייה של "Canned Heat". קלינגטון הוא לא שם של אמן או DJ אלא שם האולפנים בבית של ג'יי בבקינגהמשייר. המיקס של קלינגטון דוגם בכבדות את השיר "Getinfunky" של Jamiroquai, שנמצא בכמה מהדורות מיוחדות של Synkronized, כולל המהדורה היפנית, שם הוא החליף את "Deeper Underground" כרצועת הבונוס, ולצד "Wolf in Sheep's Clothing" בדיסק אוסטרלי כפול. בDVD High Times: The Singles ג'יי קיי מגיב על תכונת בונוס לפיה השיר המקורי של גודזילה (סרט, 1998) היה עשוי ממוזיק קונקרט שתואם מאוד את הסאונד של "גטינפונקי". כאשר המוזיק קונקרט של השיר מצטמצם, זה מרמז מאוד על כך ש-"Getinfunky" הוא גרסה מוקדמת של שיר גודזילה שהתפתח מאוחר יותר ל"Deeper Underground".

קליטה ביקורתית
הדיילי רקורד בסקוטלנד כתבו: "החתול בכובע, ג'ייסון קיי, חוזר עם עוד מנגינת פאנק (Funk) ייחודית וחכמה". בסאנדיי מירור כתבו: "פאנק של שנות ה-70, קליפ יקר, כובע טיפשי. ובכן, זה עבד בפעם הקודמת, לא? ובזמן שלפני זה." הווארד כהן מהמיאמי הארלד קרא לשיר "בריחה מזמזום של כדור-מראה מסטודיו 54".

הקליפ
קליפ נלווה לשיר הופק כדי ללוות אותו. הקליפ בוים על ידי הבמאי השוודי יונס אוקרלונד. בקליפ ג'יי קיי נמצא בדירתו בלונדון ער על מיטתו, והוא מחליט לקום ולנעול את נעליו. ברגע שהוא עושה זאת, הוא מדבר עם אחד הקירות שלו ואז עובר דרך הקיר לסלון. לאחר מכן הוא רוקד מעט לפני שהוא מזנק דרך קיר אחר לחדר אוכל כשהוא רוקד על השולחן, מבלגן את הבית תוך כדי שהוא נתלה ומתנדנד על נברשת ועובר דרך קיר נוסף לחדר שבו יש מסיבה. הוא רוקד מעט ואז באופן שלא ניתן להסביר הוא מתחיל להתריס נגד כוח המשיכה. לאחר מכן הוא צף לתוך חדר האמבטיה, שם הוא ממשיך לרקוד, ואז ניגש לחדר זוגי וממשיך לרקוד ומבלגן הכל לפני שחוזר לחדר שבו מתקיימת המסיבה וממשיך לרקוד עוד יותר שם. לאחר מכן הוא הולך למזדרון וקופץ דרך דלת לתוך חדר שינה שם זוג מתוקים עסוקים במעשי תשוקה והוא ממשיך לרקוד ולקלקל הכל לפני שהוא עף לתוך הטלוויזיה. הוא שר כשהוא טס תוך כדי שינוי עמדות לפני שהוא חוזר לחדר המסיבה. לאחר מכן הוא הולך למטבח והורס אותו, הופך שולחן ומפיל את הכיסאות לפני שהוא מזנק שוב לחדר שבו מתקיימת המסיבה. לאחר מכן הוא מזנק לחדר שבו מתרחשת מסיבת פיג'מות כשהוא מחליק ורוקד על התקרה בחדר. לאחר מכן הוא חוזר בחזרה לחדר המסיבה ויוצא מהחדר, מזנק מסביב למסדרון ומתמזג בכמה מדרגות לפני שהוא עובר דרך דלת וחוזר במסדרון אחר בחזרה לדירתו, שם הוא מתמוטט בחזרה על המיטה ונרד היכן שהכל התחיל. הסרטון פורסם ביוטיוב בספטמבר 2007 ולאחר מכן פורסם שוב בדצמבר 2010 כקובץ באיכות גבוהה.

 מיקומי שיא 

 קישורים חיצוניים 

קטגוריה:שירים באנגלית
קטגוריה:וידאו קליפים שבוימו על ידי יונס אוקרלונד
קטגוריה:שירים על מוזיקה
קטגוריה:שירים על ריקודים